CELEX: 32012D0737
Language: bg
Date: 2012-11-27 00:00:00
Title: 2012/737/ЕС: Решение за изпълнение на Комисията от 27 ноември 2012 година за изменение на приложения I и II към Директива 82/894/ЕИО на Съвета относно обявяване на болестите по животните в рамките на Общността (нотифицирано под номер C(2012) 8518)  текст от значение за ЕИП

29.11.2012   
            
            
               BG
            
            
               Официален вестник на Европейския съюз
            
            
               L 329/19
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 ноември 2012 година
   за изменение на приложения I и II към Директива 82/894/ЕИО на Съвета относно обявяване на болестите по животните в рамките на Общността
   (нотифицирано под номер C(2012) 8518)
   (текст от значение за ЕИП)
   (2012/737/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвиди Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (1), и по-специално член 5, параграф 2, първо и второ тире от нея,
   като има предвид, че:
   
               (1)
            
            
               Директива 82/894/ЕИО на Съвета относно обявяване на болестите по животните в рамките на Съюза определя критериите за нотифицирането на тези болести по животните, чиято поява трябва да бъде нотифицирана от засегнатата държава на Комисията и на останалите държави членки.
            
         
               (2)
            
            
               Приложение I към Директива 82/894/ЕИО, в което се изброяват болестите, чиято поява трябва да бъде нотифицирана на Комисията и на останалите държави членки, включва сред болестите, засягащи сухоземните животни, енцефаломиелит по конете, без да се разграничават неговите различни видове. За по-голяма яснота и за да се осигурят ценни сведения от значение за здравето на животните или общественото здраве относно болестотворния агент, различните видове енцефаломиелит по конете следва да бъдат изрично изброени в посоченото приложение.
            
         
               (3)
            
            
               Освен това болестите бяс, антракс, туберкулоза по говедата, бруцелоза по говедата, ензоотична левкоза по говедата и бруцелоза по овцете и козите са до голяма степен изкоренени от повечето държави членки. В резултат на това огнища на тези болести в големи райони на територията на Съюза възникват не толкова често. Отсега нататък огнищата следва да се нотифицират на Комисията и на останалите държави членки. Следователно е необходимо да се добавят тези болести към приложение I.
            
         
               (4)
            
            
               За да се избегне административната тежест, при определени обстоятелства е целесъобразно да се изискват седмични нотификации на първичните огнища и месечни нотификации на вторичните огнища на гореспоменатите болести.
            
         
               (5)
            
            
               Някои държави членки и техни региони все още не са получили официален статут на свободни от неекзотични болести, като туберкулоза по говедата, бруцелоза по говедата и ензоотична левкоза по говедата или бруцелоза по овцете и козите, уреден в Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (2) и Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (3). За да се избегне прекомерен брой нотификации, следва да не се изисква нотифициране на огнища на гореспоменатите болести в несвободни от тях държави членки или техни региони.
            
         
               (6)
            
            
               В бъдеще нотификациите до Комисията и Световната информационна система по здравеопазване на животните на Световната организация по здравеопазване на животните (наричана по-долу „OIE“) относно болести по животните ще бъдат въвеждани в една система (Информационна система за болестите по животните — ADIS). Поради това е целесъобразно, когато е възможно, в приложение I към Директива 82/894/ЕИО да се използва терминология, еднаква с използваната от OIE.
            
         
               (7)
            
            
               Вече е налице онлайн система за докладване появата на нископатогенна инфлуенца по птиците при дивите птици. Следователно е целесъобразно да се посочи изрично, че по отношение на инфлуенцата по птиците огнищата на високопатогенна инфлуенца по птиците подлежат на нотифициране при домашните птици, птиците, отглеждани на закрито, и дивите птици, докато огнищата на нископатогенна инфлуенца по птиците подлежат на нотифициране само при домашните птици и птиците, отглеждани на закрито.
            
         
               (8)
            
            
               Епизоотичният улцеративен синдром (Epizootic ulcerative syndrome) беше изваден от списъка на екзотичните болести, установен в част II от приложение IV към Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (4), с Директива за изпълнение 2012/31/ЕС на Комисията от 25 октомври 2012 г. за изменение на приложение IV към Директива 2006/88/ЕО на Съвета по отношение на списъка на видове риба, възприемчиви към вирусна хеморагична септицемия, и заличаването на вписването за епизоотичен синдром (Epizootic ulcerative syndrome) (5). По тази причина болестта следва също да бъде извадена от приложение I към Директива 82/894/ЕИО.
            
         
               (9)
            
            
               Поради това приложения I и II към Директива 82/894/ЕИО следва да бъдат съответно изменени.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения I и II към Директива 82/894/ЕИО се изменят в съответствие с приложението към настоящото решение.
   Член 2
   Настоящото решение се прилага от 1 януари 2013 г.
   Член 3
   Адресати на настоящото решение са държавите членки.
   
      Съставено в Брюксел на 27 ноември 2012 година.
      
         
            За Комисията
         
         Maroš ŠEFČOVIČ
         
            Заместник-председател
         
      
   
   
      (1)  ОВ L 378, 31.12.1982 г., стр. 58.
   
      (2)  ОВ L 121, 29.7.1964 г., стр. 1977.
   
      (3)  ОВ L 46, 19.2.1991 г., стр. 19.
   
      (4)  ОВ L 328, 24.11.2006 г., стр. 14.
   
      (5)  ОВ L 297, 26.10.2012 г., стр. 26.
   
      ПРИЛОЖЕНИЕ
      Приложения I и II към Директива 82/894/ЕИО се изменят, както следва:
      
                  1)
               
               
                  Приложение I се заменя със следното:
                  
                     „ПРИЛОЖЕНИЕ I
                     
                        Болести, подлежащи на нотификация
                     
                     А.   Болести по сухоземните животни
                     
                     
                                  
                              
                              
                                 Списък A.1:
                                 
                                             —
                                          
                                          
                                             африканска чума по конете,
                                          
                                       
                                             —
                                          
                                          
                                             африканска чума по свинете,
                                          
                                       
                                             —
                                          
                                          
                                             антракс,
                                          
                                       
                                             —
                                          
                                          
                                             инфлуенца по птиците (високопатогенна инфлуенца по птиците при домашните птици, птиците, отглеждани на закрито, и дивите птици, а нископатогенна инфлуенца по птиците при домашните птици и птиците, отглеждани на закрито),
                                          
                                       
                                             —
                                          
                                          
                                             син език,
                                          
                                       
                                             —
                                          
                                          
                                             спонгиформна енцефалопатия по говедата,
                                          
                                       
                                             —
                                          
                                          
                                             класическа чума по свинете,
                                          
                                       
                                             —
                                          
                                          
                                             заразна плевропневмония по говедата,
                                          
                                       
                                             —
                                          
                                          
                                             дурин,
                                          
                                       
                                             —
                                          
                                          
                                             енцефаломиелит по конете от следните видове:
                                             
                                                         —
                                                      
                                                      
                                                         източен енцефаломиелит по конете,
                                                      
                                                   
                                                         —
                                                      
                                                      
                                                         японски енцефалит,
                                                      
                                                   
                                                         —
                                                      
                                                      
                                                         венецуелски енцефаломиелит по конете,
                                                      
                                                   
                                                         —
                                                      
                                                      
                                                         западнонилска треска,
                                                      
                                                   
                                                         —
                                                      
                                                      
                                                         западен енцефаломиелит по конете,
                                                      
                                                   
                                       
                                             —
                                          
                                          
                                             инфекциозна анемия по конете,
                                          
                                       
                                             —
                                          
                                          
                                             шап,
                                          
                                       
                                             —
                                          
                                          
                                             сап,
                                          
                                       
                                             —
                                          
                                          
                                             заразен нодуларен дерматит,
                                          
                                       
                                             —
                                          
                                          
                                             нюкасълска болест,
                                          
                                       
                                             —
                                          
                                          
                                             чума по дребните преживни,
                                          
                                       
                                             —
                                          
                                          
                                             инфекция с вируса на бяс,
                                          
                                       
                                             —
                                          
                                          
                                             треска от долината на Рифт,
                                          
                                       
                                             —
                                          
                                          
                                             чума по говедата,
                                          
                                       
                                             —
                                          
                                          
                                             шарка по овцете и козите,
                                          
                                       
                                             —
                                          
                                          
                                             заразяване с малък кошерен бръмбар (Aethina tumida),
                                          
                                       
                                             —
                                          
                                          
                                             везикулозна болест по свинете,
                                          
                                       
                                             —
                                          
                                          
                                             заразяване с Tropilaelaps на медоносните пчели,
                                          
                                       
                                             —
                                          
                                          
                                             везикулозен стоматит.
                                          
                                       
                           
                                  
                              
                              
                                 Списък A.2:
                                 
                                             —
                                          
                                          
                                             бруцелоза по говедата,
                                          
                                       
                                             —
                                          
                                          
                                             туберкулоза по говедата,
                                          
                                       
                                             —
                                          
                                          
                                             ензоотична левкоза по говедата,
                                          
                                       
                                             —
                                          
                                          
                                             бруцелоза по козите и овцете (с изключение на Brucella ovis).
                                          
                                       
                           Б.   Болести по аквакултурите
                     
                     
                                 —
                              
                              
                                 епизоотична хематопоетична некроза,
                              
                           
                                 —
                              
                              
                                 инфекциозна хематопоетична некроза,
                              
                           
                                 —
                              
                              
                                 инфекциозна анемия по сьомгата,
                              
                           
                                 —
                              
                              
                                 инфекция с Perkinsus marinus,
                              
                           
                                 —
                              
                              
                                 инфекция с Microcytos mackini,
                              
                           
                                 —
                              
                              
                                 инфекция с Marteilia refringens,
                              
                           
                                 —
                              
                              
                                 инфекция с Bonamia ostreae,
                              
                           
                                 —
                              
                              
                                 инфекция с Bonamia exitiosa,
                              
                           
                                 —
                              
                              
                                 болестта вирусна инфекция с Koi herpes,
                              
                           
                                 —
                              
                              
                                 синдром Taura,
                              
                           
                                 —
                              
                              
                                 вирусна хеморагична септицемия,
                              
                           
                                 —
                              
                              
                                 ихтиофтириус,
                              
                           
                                 —
                              
                              
                                 болестта Yellowhead.“
                              
                           
               
            
                  2)
               
               
                  Приложение II се изменя, както следва:
                  
                              а)
                           
                           
                              буква В се заменя със следното:
                              
                                          „В.
                                       
                                       
                                          В случай на болести по сухоземните животни, посочени в списък А.2 от приложение I:
                                          
                                                      —
                                                   
                                                   
                                                      потвърждаването на огнище, инфекция или наличие на причинител на заболяване в стадо съгласно приложения А и Г към Директива 64/432/ЕИО или в стопанство съгласно приложение А към Директива 91/68/ЕИО на Съвета (1), или отнемането на официалния статут на свободно от болест на такова стадо или стопанство поради лабораторни или епидемиологични изследвания съгласно приложения А и Г към Директива 64/432/ЕИО или приложение А към Директива 91/68/ЕИО в държава членка или неин регион, официално свободни от болестите в съответствие с посочените директиви, които не са епидемиологично свързани с предишно огнище, се нотифицират като първично огнище, определено в член 2, буква г), и се нотифицират на Комисията и държавите членки в рамките на една седмица,
                                                   
                                                
                                                      —
                                                   
                                                   
                                                      всяко друго потвърждаване на огнище, инфекция или наличие на причинител на заболяване или отнемане на официалния статут на свободно от болест на стадо или стопанство поради лабораторни или епидемиологични изследвания съгласно приложения А и Г към Директива 64/432/ЕИО или приложение А към Директива 91/68/ЕИО в държава членка или неин регион, официално свободни от болестите в съответствие с посочените директиви, се нотифицират като вторични огнища в съответствие с член 4, параграф 1 от настоящата директива,
                                                   
                                                
                                                      —
                                                   
                                                   
                                                      вторичните огнища се нотифицират на Комисията и на държавите членки на месечна основа,
                                                   
                                                
                                                      —
                                                   
                                                   
                                                      в случай на туберкулоза по говедата, бруцелоза по говедата и бруцелоза по овцете и козите наименованието на видовете патоген също се включват в нотификацията, когато са известни.
                                                   
                                                
                                    
                        
                              б)
                           
                           
                              добавя се следната буква:
                              
                                          „Г.
                                       
                                       
                                          В случай на болести по аквакултурите, посочени в приложение I, буква Б:
                                          
                                                      —
                                                   
                                                   
                                                      потвърждаването на огнище на екзотична болест и на огнища на неекзотичните болести в свободни преди от болест държави членки, зони или отделни части, определени в Директива 2006/88/ЕО (2), се нотифицират като първични огнища,
                                                   
                                                
                                                      —
                                                   
                                                   
                                                      огнищата, различни от посочените в първото тире, се нотифицират като вторични огнища в съответствие с член 4, параграф 1 от настоящата директива,
                                                   
                                                
                                                      —
                                                   
                                                   
                                                      вторичните огнища се нотифицират на Комисията и на държавите членки на месечна основа. Наименованието и описанието на зоната или отделната част също се включват в нотификацията.
                                                   
                                                
                                    
                        
            
         (1)  ОВ L 46, 19.2.1991 г., стр. 19.“;
      
         (2)  ОВ L 328, 24.11.2006, стр. 14.“